ส่อง MTLS กำไร 3 ปีข้างหน้าโตเฉลี่ย 35% ต่อปีแนะซื้อเป้า 39 บ.
ส่อง MTLS กำไร 3 ปีข้างหน้าโตเฉลี่ย 35% ต่อปีแนะซื้อเป้า 39 บ.
4 ต.ค. 2560

บล.ฟินันเซีย ไซรัส ระบุในบทวิเคราะห์วันนี้(4 ต.ค.) ว่า บริษัท เมืองไทย ลิสซิ่ง จำกัด (มหาชน) หรือ MTLS เป็นอีก 1 หุ้นที่คาดว่ากำไรสุทธิไตรมาส3/60 จะทำจุดสูงสุดใหม่ที่ 640 ลบ. +12% เทียบไตรมาสก่อนหน้า, +60% เทียบช่วงเดียวกันของปีก่อน แรงหนุนมาจากการเร่งขยายสาขาจนครบเป้า 2,200 แห่ง โดยที่ยังไม่ครบปี รวมถึงปัจจัยฤดูกาลที่เป็น High Season ของการขอสินเชื่อ ซึ่งคาดว่าโมเมนตัมยังดีต่อเนื่องถึงไตรมาส4/60
คาด ROE เพิ่มขึ้นแตะ 30% ในปีนี้ สูงสุดในกลุ่มการเงิน ส่วนกำไร 3 ปีข้างหน้า (2018-2020) คาดโตเฉลี่ย 35% ต่อปี ตามการขยายตัวของสินเชื่อที่คาดเพิ่มขึ้น 40% ต่อปี แนะนำซื้อราคาเป้าหมาย 39 บาท